Diari Oficial de la Generalitat Valenciana


Sumari del DOGV 7460, del 06-02-2015 (2015/931)

Notificació de la sentència dictada en el procediment de separació contenciosa número 94/2013.
----------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/931


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el procediment de separació contenciosa número 94/2013. [2015/931]  
Separació número 94/2013  
Jutjat de Primera Instància número 3 d'Elda  
Assumpte: separació contenciosa 000094/2013.  
Part demandant: Francisca Pertegás García.  
Part demandada: Henri Carlos François Prades.  
Sobre: separacions contencioses.  
En el juí a què es fa referència, s'ha dictat la resolució que té el text que literalment és com seguix:   
  
«Jutjat de Primera Instància número 3 d'Elda  
Procediment: separació número 94/2013.  
Sentència número 000014/2015.  
Elda, 2 de febrer de 2015  
María José Leonís Sánchez, jutgessa substituta del Jutjat de Primera Instància i Instrucció número 3 d'esta ciutat, he vist i oït estes actuacions de separació matrimonial seguides davant d'este jutjat amb el número 94/2013, a instàncies de Francisca Pertegás García, representada pel procurador dels tribunals Alfonso Martínez i assistida pel lletrat senyor Rumbo Román, contra Henri Carlos Francois Prades, en situació de rebel·lia processal. Ha sigut part el ministeri fiscal representat per la senyora María Illán.  
He vist els articles esmentats i tots altres que hi són aplicables de manera general i pertinent al cas.  
Dispositiva  
Estime la demanada interposada pel procurador dels tribunals, Alfonso Martínez, en nom i representació de Francisca Pertegás García contra Henri Carlos Francois Prades, i declare la separació matrimonial d'ambdós cònjuges i l'adopció de les mesures següents:  
  
1. Des d'este moment es produïx la suspensió de la vida en comú dels casats i cessa la possibilitat de vincular béns de l'altre cònjuge en l'exercici de la potestat domèstica.  
2. La pàtria potestat serà exercida per ambdós progenitors de forma conjunta, i actuaran sempre en benefici dels seus fills i d'acord amb la seua personalitat.  
3. S'atribuïx a la mare la guarda i la custòdia de la filla menor d'edat.  
4. Com a règim de visites a favor del pare es fixen:  
Caps de setmana alterns des de les 20.00 hores del divendres fins a les 18.00 hores del diumenge, amb entrega i arreplega en el domicili matern. Quan el cap de setmana que corresponga al progenitor que la tinga en la seua companyia coincidisca amb un pont festiu, s'hi inclouran els dies addicionals amb idèntic horari.  
Respecte a les vacacions, es disfrutaran a parts iguals iguals, segons els dies de vacacions, i quant a les vacacions d'estiu, per períodes quinzenals que començaran el primer dia de vacacions de la menor segons el calendari escolar, i esta haurà de ser arreplegada del domicili matern a les 18.00 hores el dia d'inici del període vacacional i tornada a les 20.00 hores el dia del fi del període, segons el torn que corresponga. En cas desacord a l'hora de fixar l'inici dels torns de vacacions, la mare triarà en els anys imparells i el pare en els parells.  
  
5. En concepte de pensió d'aliments, el pare pagarà 120 euros al mes que hauran de fer-se efectius, dins dels cinc primers dies de cada mes, per mitjà del seu ingrés en el compte corrent que a este efecte indicarà l'esposa; la quantitat indicada serà revisada anualment conforme a l'IPC que publica l'INE.  
6. Respecte a la vida familiar, no és procedent cap pronunciament al ser privativa de l'esposa.  
Els gastos extraordinaris seran sufragats al 50 per cent per cada progenitor; s'entenen com a tals els mèdics, quirúrgics o farmacèutics, que no estiguen coberts per la Seguretat Social, com gastos odontològics o farmacèutics.  
Tot això sense imposició expressa de les costes.  
Notifiqueu esta resolució a les parts i feu-los saber que en contra seua es pot interposar un recurs d'apel·lació davant d'este jutjat en el termini de 20 dies des de la seua notificació, per a la substanciació corresponent davant de l'Audiència Provincial d'Alacant, amb l'abonament previ del corresponent depòsit, que ascendix a la quantitat de 50 euros.  
Una vegada siga ferma esta resolució, comuniqueu-la al Registre Civil on consta inscrit el matrimoni dels cònjuges litigants.  
Esta és la meua sentència, de la qual es portarà un testimoniatge a les actuacions originals; la pronuncie, mane i firme.»  
  
Atés que es desconeix el domicili o la residència actuals de la part demandada, per resolució d'esta data del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte al tauler d'anuncis d'este Jutjat per a portar a efecte la diligència de notificació de la resolució continguda en els seus mateixos termes al demandat, Henri Carlos Francois Prades, en parador desconegut.  
  
Elda, 3 de febrer de 2015.- La secretària judicial: María José Giner González.